**2021 թվականի հունվար-նոյեմբեր ամիսներին ՀՀ պետական բյուջեի**

**կատարման ամփոփ բնութագիրը**

2021 թվականի հունվար-նոյեմբեր ամիսներին ՀՀ պետական բյուջեի եկամուտները կազմել են շուրջ 1492.0 մլրդ դրամ, ծախսերը` 1714.3 մլրդ դրամ, պակասուրդը՝ 222.4 մլրդ դրամ: Պետական բյուջեի ծրագրային և փաստացի ցուցանիշներում, պետության դրամական միջոցների համախմբված հաշվառման նպատակով, ներառվել են առանց սահմանափակման կատարվող վճարումները և վերջիններիս արդյունքում ձևավորված եկամուտները՝ ելնելով «Հայաստանի Հանրապետության 2021 թվականի պետական բյուջեի մասին» ՀՀ օրենքի 9‑րդ հոդվածի 2‑րդ կետի և «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» ՀՀ կառավարության որոշման 1‑ին կետի 11-րդ ենթակետի պահանջներից: Նշենք, որ հաշվետու ժամանակահատվածում ապահովվել է պետական բյուջեի ծախսային ծրագրերի շրջանակներում պետական մարմինների կողմից սահմանված կարգով ստանձնված պարտավորությունների ամբողջական կատարումը:

1. **ՀՀ պետական բյուջեի ցուցանիշները (մլրդ դրամ)**

|  |  |  |  |
| --- | --- | --- | --- |
|  | **Տարեկան ճշտված պլան** | **Հունվար-նոյեմբեր ամիսների փաստ** | **Կատարողականը տարեկան ճշտված պլանի նկատմամբ** |
| Եկամուտներ | 1,657.2 | 1,492.0 | 90.0% |
| Ծախսեր | 2,002.6 | 1,714.3 | 85.6% |
| Պակասուրդ | 345.4 | 222.4 | 64.4% |

*ՀՀ պետական բյուջեի եկամուտները*

2020 թվականի հունվար-նոյեմբեր ամիսների համեմատ պետական բյուջեի եկամուտներն աճել են 7.9%‑ով կամ շուրջ 109 մլրդ դրամով, որը պայմանավորված է հարկային եկամուտների աճով:

2021 թվականի հունվար-նոյեմբեր ամիսներին ՀՀ պետական բյուջե են մուտքագրվել ավելի քան 1410.4 մլրդ դրամ *հարկային եկամուտներ և պետական տուրքեր*, որոնք 90.3%‑ով ապահովել են տարեկան ծրագրային ցուցանիշը: 2020 թվականի նույն ժամանակահատվածի համեմատ հարկային եկամուտներն ու պետական տուրքերն աճել են 13.4%‑ով կամ 166.4 մլրդ դրամով, որը հիմնականում պայմանավորված է ավելացված արժեքի հարկի, պետական տուրքի, այլ հարկերի, սոցիալական վճարի, ինչպես նաև մաքսատուրքի գծով մուտքերի աճով:

1. **ՀՀ պետական բյուջեի եկամուտները (մլրդ դրամ)**

|  |  |  |  |
| --- | --- | --- | --- |
|  | **2020թ. հունվար-նոյեմբեր ամիսների  փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների  փաստ** |
| **Ընդամենը եկամուտներ** | **1,383.0** | **1,657.2** | **1,492.0** |
| Հարկային եկամուտներ և պետական տուրքեր | 1,244.0 | 1,562.3 | 1,410.4 |
| Պաշտոնական դրամաշնորհներ | 24.0 | 22.7 | 9.7 |
| Այլ եկամուտներ | 114.9 | 72.2 | 71.8 |
| **Կշիռն ընդամենը եկամուտների մեջ** |  |  |  |
| Հարկեր և տուրքեր | 90.0% | 94.3% | 94.5% |
| Պաշտոնական դրամաշնորհներ | 1.7% | 1.4% | 0.6% |
| Այլ եկամուտներ | 8.3% | 4.4% | 4.8% |

Հաշվետու ժամանակահատվածի հարկային եկամուտների և պետական տուրքերի 35%‑ն ապահովվել է ավելացված արժեքի հարկի հաշվին: Նախորդ տարվա նույն ժամանակահատվածի համեմատ ավելացված արժեքի հարկի մուտքերի աճը պայմանավորված է ինչպես ՀՀ ներմուծվող ապրանքներից, այնպես էլ ՀՀ‑ում արտադրվող ապրանքների ու ծառայությունների շրջանառությունից ստացված մուտքերի աճով:

1. **ԱԱՀ-ի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2020թ. հունվար-նոյեմբեր ամիսների  փաստ** | **2021թ. հունվար-նոյեմբեր ամիսների փաստ** | **2021թ. հունվար-նոյեմբերը 2020թ. հունվար-նոյեմբերի նկատմամբ** | **2021թ. և 2020թ. տարբերու-թյունը** |
| **Ավելացված արժեքի հարկ** | **421.4** | **493.4** | **117.1%** | **72.0** |
| Ներմուծումից, այդ թվում՝ | 252.5 | 298.4 | 118.2% | 46.0 |
| ԵԱՏՄ երկրներից | 97.7 | 122.3 | 125.1% | 24.5 |
| Ներքին շրջանառությունից | 168.9 | 195.0 | 115.4% | 26.0 |

2021 թվականի հունվար-նոյեմբեր ամիսներին պետական բյուջե մուտքագրված հարկային եկամուտների ու պետական տուրքերի 7%-ն ապահովվել է ակցիզային հարկի հաշվին: Նախորդ տարվա նույն ժամանակահատվածի համեմատ ակցիզային հարկի մուտքերի անկումը պայմանավորված է ինչպես հանրապետությունում արտադրվող, այնպես էլ ՀՀ ներմուծվող ենթաակցիզային ապրանքների գծով մուտքերի նվազմամբ:

1. **Ակցիզային հարկի գծով ՀՀ պետական բյուջեի մուտքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. հունվար-նոյեմբեր ամիսների փաստ** | **2021թ. հունվար-նոյեմբերը 2020թ. հունվար-նոյեմբերի նկատմամբ** | **2021թ. և 2020թ. տարբերու-թյունը** |
| **Ակցիզային հարկ** | **110.6** | **98.7** | **89.3%** | **-11.8** |
| Ներմուծվող ենթաակցիզային ապրանքներից | 53.1 | 47.8 | 89.9% | -5.4 |
| ՀՀ-ում արտադրվող ենթաակցիզային ապրանքներից | 57.5 | 51.0 | 88.7% | -6.5 |

2021 թվականի հունվար-նոյեմբեր ամիսներին պետական բյուջե մուտքագրված առանձին հարկատեսակների վերաբերյալ տեղեկատվությունը ներկայացված է Աղյուսակ 5‑ում:

Հաշվետու ժամանակահատվածում կուտակային կենսաթոշակային բաղադրիչի մասնակիցների կողմից պետական բյուջե է փոխանցվել 39.1 մլրդ դրամ սոցիալական վճար` ապահովելով հարկային եկամուտների և պետական տուրքերի 2.8%-ը և 75.7%-ով կամ 16.8 մլրդ դրամով գերազանցելով նախորդ տարվա նույն ժամանակահատվածի ցուցանիշը: Աճը հիմնականում պայմանավորված է «Կուտակային կենսաթոշակների մասին» ՀՀ օրենքում կատարված փոփոխություններով, որոնց համաձայն 2021 թվականի հունվարի 1‑ից սոցիալական վճարի անհատի մասնաբաժնում՝ հաշվարկված աշխատավարձի նկատմամբ, պետության մասնակցությունը նվազել է մեկ տոկոսային կետով՝ կազմելով 6.5%, իսկ աշխատողի մասնակցությունը նույնքան ավելացել է՝ կազմելով 3.5%: Բացի այդ, բարձրացվել է անձի ամսական համախառն եկամտի առավելագույն չափը՝ նախկին 500 հազար դրամի փոխարեն սահմանվելով 1,020 հազար դրամ՝ նվազագույն աշխատավարձի 15-ապատիկը, իսկ տարեկան համախառն եկամուտը՝ 12,240 հազար դրամ կամ նվազագույն աշխատավարձի 180-ապատիկը:

2021 թվականի հունվար-նոյեմբեր ամիսներին բնապահպանական հարկի և բնօգտագործման վճարների գծով եկամուտները կազմել են շուրջ 50.7 մլրդ դրամ՝ ապահովելով պետական բյուջեի հարկային եկամուտների և պետական տուրքերի 3.6%‑ը: Նախորդ տարվա նույն ժամանակահատվածի համեմատ նշված մուտքերն աճել են 18%-ով կամ 7.7 մլրդ դրամով՝ հիմնականում պայմանավորված արդյունահանված մետաղական օգտակար հանածոների և դրանց վերամշակման արդյունքում ստացված արտադրանքի իրացման համար վճարվող ռոյալթիի գծով մուտքերի աճով, որոնք կազմել են 41.6 մլրդ դրամ՝ 21%-ով (7.2 մլրդ դրամով) գերազանցելով նախորդ տարվա նույն ժամանակահատվածի փաստացի ցուցանիշը: Միևնույն ժամանակ, ՀՀ ներմուծվող շրջակա միջավայրին վնաս պատճառող ապրանքների համար մուտքերի գծով արձանագրվել է անկում՝ 8.8%-ով (287.2 մլն դրամով):

Հաշվետու ժամանակահատվածում պետական բյուջեի հարկերի և տուրքերի 3%-ը ձևավորվել է այլ հարկերի հաշվին՝ կազմելով շուրջ 42 մլրդ դրամ: Մասնավորապես` շուրջ 27 մլրդ դրամ են կազմել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքով սահմանված դրոշմանիշային վճարները, 7.1 մլրդ դրամ՝ ռադիոհաճախականության օգտագործման պարտադիր վճարները, 3.5 մլրդ դրամ՝ ճանապարհային հարկը, 2.3 մլրդ դրամ` հարկային օրենսդրության խախտման համար սահմանված տուգանքները, 1.1 մլրդ դրամ՝ ԵՏՄ անդամ չհանդիսացող պետություններից միջազգային փոստային կամ սուրհանդակային առաքումներով կամ որպես ուղեկցող բեռ ներմուծվող ապրանքների համար ՀՀ մաքսային մարմինների կողմից գանձվող միասնական մաքսային վճարը, 852.6 մլն դրամ՝ հանրային ծառայությունների կարգավորման պարտադիր վճարները: Նախորդ տարվա նույն ժամանակահատվածի համեմատ այլ հարկերի փաստացի ցուցանիշն աճել է 87.4%-ով կամ 19.6 մլրդ դրամով: Աճն արձանագրվել է հիմնականում դրոշմանիշային վճարների գծով՝ պայմանավորված 2021 թվականի հունվարի 1-ից «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքում կատարված փոփոխությունների համաձայն դրոշմանիշային վճարների դրույքաչափերի բարձրացմամբ:

1. **ՀՀ պետական բյուջեի հարկային եկամուտները և պետական տուրքերը (մլրդ դրամ)**

|  |  |  |  |  |
| --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. հունվար-նոյեմբեր ամիսների փաստ** | **2021թ. հունվար-նոյեմբերը 2020թ. հունվար-նոյեմբերի նկատմամբ** | **2021թ. և 2020թ. տարբերու-թյունը** |
| **Հարկային եկամուտներ և պետական տուրքեր,** այդ թվում` | **1,244.0** | **1,410.4** | **113.4%** | **166.4** |
| **1. Հարկային եկամուտներ** | **1,215.0** | **1,355.5** | **111.6%** | **140.5** |
| ԱԱՀ | 421.4 | 493.4 | 117.1% | 72.0 |
| Ակցիզային հարկ | 110.6 | 98.7 | 89.3% | -11.8 |
| Շահութահարկ | 130.2 | 138.8 | 106.7% | 8.7 |
| Մաքսատուրք | 60.2 | 76.6 | 127.1% | 16.3 |
| Եկամտային հարկ | 379.1 | 388.5 | 102.5% | 9.4 |
| Շրջանառության հարկ | 26.2 | 31.8 | 121.4% | 5.6 |
| Սոցիալական վճար (կուտակային կենսաթոշակի գծով) | 22.3 | 39.1 | 175.7% | 16.8 |
| Բնապահպանական հարկ և բնօգտագործման վճար | 43.0 | 50.7 | 118.0% | 7.7 |
| Այլ հարկեր | 22.4 | 42.0 | 187.4% | 19.6 |
| Հարկերի անցումային գերավճարից մարված հարկային պարտավորություններ | (0.3) | (4.1) | 1251.3% | -3.8 |
| **2. Պետական տուրք** | **29.1** | **54.9** | **189.0%** | **25.9** |
| **Կշիռն ընդամենը հարկերի և տուրքերի մեջ**, այդ թվում՝ |  |  |  |  |
| **1. Հարկային եկամուտներ** | **97.7%** | **96.1%** |  |  |
| ԱԱՀ | 33.9% | 35.0% |  |  |
| Ակցիզային հարկ | 8.9% | 7.0% |  |  |
| Շահութահարկ | 10.5% | 9.8% |  |  |
| Մաքսատուրք | 4.8% | 5.4% |  |  |
| Եկամտային հարկ | 30.5% | 27.5% |  |  |
| Շրջանառության հարկ | 2.1% | 2.3% |  |  |
| Սոցիալական վճար (կուտակային կենսաթոշակից) | 1.8% | 2.8% |  |  |
| Բնապահպանական հարկ և բնօգտագործման վճար | 3.5% | 3.6% |  |  |
| Այլ հարկեր | 1.8% | 3.0% |  |  |
| Հարկերի անցումային գերավճարից մարված հարկային պարտավորություններ | 0.0% | -0.3% |  |  |
| **2. Պետական տուրք** | **2.3%** | **3.9%** |  |  |

2021 թվականի հունվար-նոյեմբեր ամիսներին պետական բյուջե են մուտքագրվել 54.9 մլրդ դրամ *պետական տուրքեր*` կազմելով տարեկան ծրագրի 97.1%‑ը: Պետական տուրքերում մեծ տեսակարար կշիռ ունեն լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար գանձվող տուրքերը: Վերջիններս տարեկան ծրագրային ցուցանիշը գերազանցել են 20.8%‑ով կամ ավելի քան 4.9 մլրդ դրամով, որը հիմնականում պայմանավորված է «Պետական տուրքի մասին» ՀՀ օրենքով 2021 թվականի սեպտեմբերի 9-ից պղնձի և մոլիբդենի խտահանքեր արտահանելու լիցենզիաներ կամ թույլտվություններ կամ հավաստագրեր տրամադրելու համար պետական տուրքերի սահմանմամբ, որոնց գծով հաշվետու ժամանակահատվածում պետական բյուջե է մուտքագրվել 17.2 մլրդ դրամ կամ տարեկան ծրագրային ցուցանիշի 209.8%-ը: Հիմնականում նշված հանգամանքով է պայմանավորված նաև նախորդ տարվա հունվար-նոյեմբեր ամիսների համեմատ պետական տուրքի, և, մասնավորապես, լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու ու օրենքով սահմանված այլ ծառայությունների և գործողությունների համար գանձվող տուրքերի գծով մուտքերի աճը:

Օրենքով սահմանված այլ ծառայությունների և գործողությունների համար սահմանված տուրքերի աճը հիմնականում պայմանավորված է ՀՀ-ից օդային տրանսպորտի միջոցներով ֆիզիկական անձանց (օդային ուղևորների) ելքի համար գանձվող տուրքերի 2.9 անգամ (5.8 մլրդ դրամ) աճով:

1. **Պետական տուրքերի գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի նկատմամբ** |
| **Պետական տուրքեր,** այդ թվում` | **29.1** | **56.6** | **54.9** | **97.1%** | **189.0%** |
| Դատարան տրվող հայցադիմումների, դիմումների, դատարանի դատական ակտերի դեմ վերաքննիչ և վճռաբեկ բողոքների համար, ինչպես նաև դատարանի կողմից տրվող փաստաթղթերի պատճեններ (կրկնօրինակներ) տալու համար | 1.1 | 2.3 | 2.2 | 96.1% | 194.0% |
| Հյուպատոսական ծառայությունների կամ գործողությունների համար | 1.9 | 1.8 | 2.8 | 155.9% | 150.0% |
| Պետական գրանցման համար | 3.9 | 6.2 | 4.6 | 74.6% | 118.1% |
| Ֆիզիկական անձանց տրվող իրավաբանական նշանակություն ունեցող փաստաթղթերի, որոշակի ծառայությունների կամ գործողությունների համար | 1.1 | 2.6 | 2.0 | 77.1% | 183.9% |
| Լիցենզավորման ենթակա գործունեություն իրականացնելու նպատակով լիցենզիաներ, արտոնագրեր (թույլտվություններ) տալու համար | 11.7 | 23.7 | 28.7 | 120.8% | 245.6% |
| Օրենքով սահմանված այլ ծառայությունների և գործողությունների համար | 9.0 | 19.4 | 14.2 | 73.2% | 157.2% |
| Այլ պետական տուրքեր | 0.3 | 0.6 | 0.4 | 70.6% | 126.1% |

2021 թվականի հունվար-նոյեմբեր ամիսների ընթացքում ստացվել են շուրջ 9.7 մլրդ դրամ *պաշտոնական դրամաշնորհներ*՝ կազմելով տարեկան ծրագրով նախատեսված մուտքերի 42.7%-ը:

1. **Պաշտոնական դրամաշնորհներ (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի նկատմամբ** |
| ***Պաշտոնական դրամաշնորհներ,*** այդ թվում` | **24.0** | **22.7** | **9.7** | **42.7%** | **40.4%** |
| Նպատակային դրամաշնորհներ | 3.9 | 15.2 | 8.5 | 55.9% | 218.2% |
| Ոչ նպատակային դրամաշնորհներ | 20.1 | 7.5 | 1.2 | 15.8% | 5.9% |

Կատարողականի ցածր ցուցանիշը հիմնականում պայմանավորված է նպատակային ծրագրերի կատարողականով, որոնց շրջանակներում ստացվել է տարեկան ծրագրված եկամուտների 55.9%-ը` 8.5 մլրդ դրամ: Ոչ նպատակային դրամաշնորհները հաշվետու ժամանակահատվածում կազմել են շուրջ 1.2 մլրդ դրամ կամ տարեկան ծրագրված ցուցանիշի 15.8%-ը: Մասնավորապես՝ Եվրամիության կողմից 549.4 մլն դրամ (նախատեսվածի 47.8%-ը) տրամադրվել է «Աջակցություն Հայաստանում մարդու իրավունքների պաշտպանությանը» ֆինանսավորման համաձայնագրի թիվ 1 լրացում», 233.5 մլն դրամ (նախատեսվածի 95.6%-ը)` «Որակավորումների բարելավում` ավելի լավ աշխատատեղերի համար», 137.3 մլն դրամ (նախատեսվածի 95.6%-ը)` «Հայաստանում պետական ֆինանսների քաղաքականության բարեփոխումների ծրագիր», 135 մլն դրամ (նախատեսվածի 95.9%-ը)` «Աջակցություն Հայաստանում հանրային կառավարման ոլորտի բարեփոխումներին. առավել արդյունավետ և արձագանքող հանրային կառավարման միջոցով ծառայությունների մատուցման որակի բարելավում» բյուջետային աջակցության ծրագրերի շրջանակներում։ 2021 թվականի հունվար-նոյեմբեր ամիսների ընթացքում Հայաստանում «Օտարերկրյա պետություններից և միջազգային կազմակերպություններից ստացվող ընթացիկ տրանսֆեր Արցախի հանրապետությունից տեղահանված և ՀՀ տարածքում բնակվող ընտանիքներին» ծրագրի շրջանակներում ՄԱԿ-ի կողմից հատկացվել է 125 մլն դրամ: Հաշվետու ժամանակահատվածում պետական բյուջե մուտքագրված պաշտոնական դրամաշնորհները 59.6%-ով կամ 14.3 մլրդ դրամով զիջել են նախորդ տարվա նույն ժամանակահատվածի ցուցանիշը, որը պայմանավորված է բյուջետային աջակցության նպատակով ստացվող դրամաշնորհների նվազմամբ:

Հաշվետու ժամանակահատվածում ՀՀ պետական բյուջեի *այլ եկամուտները* կազմել են ավելի քան 71.8 մլրդ դրամ՝ 99.5%-ով ապահովելով տարեկան ծրագրային ցուցանիշը: Նախորդ տարվա նույն ժամանակահատվածի համեմատ այլ եկամուտների գծով արձանագրվել է 37.5% (43.1 մլրդ դրամով) անկում, որը հիմնականում պայմանավորված է այլ կատեգորիաներում չդասակարգված տրանսֆերտների նվազմամբ:

Այլ եկամուտների առանձին բաղադրիչների վերաբերյալ տեղեկատվությունը ներկայացված է Աղյուսակ 8‑ում:

2021 թվականին ՀՀ կադաստրի կոմիտեի նախորդ տարվա ծախսերի նկատմամբ եկամուտների գերազանցումից մուտքեր չեն ստացվել՝ համապատասխան արտաբյուջետային հաշիվը փակելու հետ կապված: Արդյունքում 2020 թվականից ՀՀ կադաստրի կոմիտեի կողմից գույքի նկատմամբ իրավունքների պետական գրանցման, գույքի և դրա նկատմամբ գրանցված իրավունքների և սահմանափակումների վերաբերյալ տեղեկատվության տրամադրման ծառայությունների մատուցման դիմաց ստացվող եկամուտները մուտքագրվում են պետական բյուջե և համապատասխան ծախսերը, անկախ տվյալ եկամուտների հավաքման աստիճանից, կատարվում են պետական բյուջեից։ Նշենք, որ 2020 թվականի հաշվետու ժամանակահատվածում ՀՀ կադաստրի կոմիտեի 2019 թվականի ծախսերի նկատմամբ եկամուտների գերազանցումից պետական բյուջե էր փոխանցվել ավելի քան 1.3 մլրդ դրամ:

Բանկերում և այլ ֆինանսավարկային հաստատություններում բյուջեի ժամանակավոր ազատ միջոցների օգտագործումից ստացված մուտքերի՝ նախորդ տարվա նույն ժամանակահատվածի համեմատ 63.5% աճը պայմանավորված է հունվար-նոյեմբեր ամիսների ընթացքում պետական բյուջեի ելքերի համեմատ մուտքերի բարձր կատարողականով, որի պայմաններում առաջացել են լրացուցիչ ժամանակավոր ազատ դրամական միջոցներ, որոնք ավանդադրվել են՝ ապահովելով լրացուցիչ տոկոսային եկամուտներ, ավանդի ներդրման տոկոսադրույքի աճով, 2021 թվականի ընթացքում տեղաբաշխված եվրապարտատոմսերով, որոնցից ստացված միջոցները նույնպես ավանդադրվել են, ինչպես նաև գանձապետական միասնական հաշվի միջին օրական մնացորդը ցածր մակարդակում պահելու մոտեցմամբ:

Հաշվետու ժամանակահատվածում ապրանքների մատակարարումից և ծառայությունների մատուցումից ստացված մուտքերը տարեկան ծրագրային ցուցանիշը գերազանցել են 61.2%‑ով, որը հիմնականում պայմանավորված է ՀՀ ոստիկանության կողմից ապահովված եկամուտների կատարողականով: Միաժամանակ, նախորդ տարվա նույն ժամանակահատվածի ցուցանիշի նկատմամբ 31% աճը հիմնականում պայմանավորված է ՀՀ ոստիկանության, ՀՀ արդարադատության նախարարության հարկադիր կատարումն ապահովող ծառայության և ՀՀ կադաստրի կոմիտեի կողմից մատուցվող ծառայությունների դիմաց ստացված մուտքերի աճով:

2021 թվականի հունվար-նոյեմբեր ամիսների ընթացքում իրավախախտումների համար գործադիր, դատական մարմինների կողմից կիրառվող պատժամիջոցներից ստացված մուտքերի՝ տարեկան ծրագրված ցուցանիշի 39.8%‑ով գերազանցումը և նախորդ տարվա նույն ժամանակահատվածի ցուցանիշի 41.1% աճը հիմնականում պայմանավորված են ճանապարհային երթևեկության կանոնները խախտելու համար ՀՀ ոստիկանության կողմից կիրառված պատժամիջոցների արդյունքում գանձված գումարների աճով:

Պետական սեփականություն հանդիսացող գույքի վարձակալության դիմաց պետական բյուջե ստացված մուտքերի՝ նախորդ տարվա հաշվետու ժամանակահատվածի համեմատ 3.3 անգամ աճը հիմնականում պայմանավորված է «Վեոլիա Ջուր» ՓԲԸ կողմից ՀՀ պետական բյուջե փոխանցված վարձակալական վճարների աճով, որոնք կազմել են 731 մլն դրամ՝ նախորդ տարվա 3.1 մլն դրամի դիմաց:

Իրավաբանական անձանց կապիտալում կատարված ներդրումներից հունվար-նոյեմբեր ամիսների ընթացքում ստացված շահութաբաժիններից մուտքերը զիջել են նախորդ տարվա նույն ժամանակահատվածի ցուցանիշը 78.2%‑ով, որը պայմանավորված է 2020 թվականին ՀՀ ՏԿԵՆ քաղաքացիական ավիացիայի կոմիտեի կառավարման ներքո գտնվող ընկերություններում պետական մասնակցության դիմաց ստացված շահութաբաժիններից մուտքերի նվազմամբ:

Հաշվետու ժամանակահատվածում պետական բյուջե մուտքագրված այլ կատեգորիաներում չդասակարգված տրանսֆերտները զիջել են նախորդ տարվա նույն ժամանակահատվածի ցուցանիշը 98.7%-ով՝ պայմանավորված 2020 թվականի ռազմական դրության պայմաններում ենթակառուցվածքների, սոցիալական և առողջապահական ծախսերի ֆինանսավորման համար պետությանը «Հայաստան» համահայկական հիմնադրամի կողմից կատարված 52.7 մլրդ դրամ նվիրաբերությամբ:

1. **Այլ եկամուտների գծով ՀՀ պետական բյուջեի մուտքերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի նկատմամբ** |
| **Այլ եկամուտներ**, այդ թվում` | ***114.9*** | ***72.2*** | ***71.8*** | **99.5%** | **62.5%** |
| ՀՀ կադաստրի պետական կոմիտեի ծախսերի նկատմամբ եկամուտների գերազանցումից մուտքեր | 1.3 | - | - | - | - |
| Պետական սեփականություն հանդիսացող գույքի վարձակալությու-նից եկամուտներ | 0.3 | 1.08 | 1.12 | 103.9% | 334.0% |
| Տոկոսավճարներ և շահաբաժիններ, այդ թվում՝ | 19.1 | 31.8 | 26.3 | 82.6% | 137.3% |
| * բանկերում և այլ ֆինանսավար-կային հաստատություններում բյուջեի ժամանակավոր ազատ միջոցների տեղաբաշխումից և դեպոզիտներից ստացվող տոկոսավճարներ | 15.6 | 30.7 | 25.5 | 83.1% | 163.5% |
| * իրավաբանական անձանց կապիտալում կատարված ներդրում-ներից ստացվող շահաբաժիններ | 3.5 | 1.1 | 0.8 | 68.0% | 21.8% |
| Պետության կողմից տրված վարկերի օգտագործման դիմաց վճարներ (տոկոսներ), այդ թվում՝ | 12.3 | 14.2 | 8.8 | 61.9% | 71.3% |
| * ռեզիդենտներին տրամադրված վարկերի օգտագործման տոկոսա-վճարներ | 12.2 | 14.1 | 8.7 | 61.7% | 71.2% |
| * ոչ ռեզիդենտներին տրամա-դրված վարկերի օգտագործման տոկոսավճարներ | 0.09 | 0.08 | 0.07 | 97.3% | 84.8% |
| Այլ կատեգորիաներում չդասակարգված տրանսֆերտներ | 54.3 | 0.66 | 0.71 | 107.3% | 1.3% |
| Իրավախախտումների համար գործադիր, դատական մարմինների կողմից կիրառվող պատժամիջոց-ներից մուտքեր | 10.4 | 10.5 | 14.7 | 139.8% | 141.1% |
| Ապրանքների մատակարարումից և ծառայությունների մատուցումից եկամուտներ | 14.6 | 11.9 | 19.1 | 161.2% | 131.0% |
| Օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտներ | 2.6 | 2.1 | 1.2 | 55.1% | 45.5% |

*ՀՀ պետական բյուջեի ծախսերը*

2021 թվականի հունվար-նոյեմբեր ամիսներին ՀՀ պետական բյուջեի ծախսերը նախորդ տարվա նույն ժամանակահատվածի համեմատ աճել են 5.5%-ով կամ 88.6 մլրդ դրամով՝ հիմնականում պայմանավորված նպաստների, կենսաթոշակների, պարտքի սպասարկման և դրամաշնորհների գծով ծախսերի աճով:

1. **ՀՀ պետական բյուջեի ծախսերը (մլրդ դրամ)**

|  |  |  |  |
| --- | --- | --- | --- |
|  | **2020թ հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** |
| **Ընդամենը ծախսեր** | **1,625.7** | **2,002.6** | **1,714.3** |
| Ընթացիկ ծախսեր | 1,435.5 | 1,773.0 | 1,555.4 |
| Ոչ ֆինանսական ակտիվների հետ գործառնություններ | 190.2 | 229.6 | 159.0 |
|  |  |  |  |
| **Կշիռն ընդամենը ծախսերի մեջ** |  |  |  |
| Ընթացիկ ծախսեր | 88.3% | 88.5% | 90.7% |
| Ոչ ֆինանսական ակտիվների հետ գործառնություններ | 11.7% | 11.5% | 9.3% |

Ընթացիկ ծախսերի բաղադրիչների վերաբերյալ տվյալները ներկայացված են Աղյուսակ 13-ում: Նախորդ տարվա նույն ժամանակահատվածի համեմատ ընթացիկ ծախսերն աճել են 8.3%-ով կամ 119.8 մլրդ դրամով: Մասնավորապես՝ ծառայությունների և ապրանքների ձեռքբերման ծախսերի 7.8% աճը հիմնականում պայմանավորված է պայմանագրային այլ ծառայությունների ձեռքբերման ծախսերի աճով: 2020 թվականի նույն ժամանակահատվածի համեմատ պարտքի սպասարկման ծախսերի աճը պայմանավորված է կառավարության պարտքի ծավալի և վերջինիս կառուցվածքում պետական գանձապետական պարտատոմսերի տեսակարար կշռի աճով:

1. **Կառավարության պարտքի սպասարկման ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի նկատմամբ** |
| **Տոկոսավճարներ,** այդ թվում՝ | **161.0** | **189.7** | **178.0** | **93.8%** | **110.5%** |
| Ներքին տոկոսավճարներ | 86.8 | 108.9 | 108.1 | 99.2% | 124.6% |
| Արտաքին տոկոսավճարներ | 74.2 | 80.8 | 69.9 | 86.5% | 94.2% |

Նախորդ տարվա հունվար-նոյեմբեր ամիսների համեմատ 2021 թվականի նույն ժամանակահատվածումՀՀ պետական բյուջեից տրամադրված սուբսիդիաների 13.9% աճը հիմնականում պայմանավորված է ոռոգման համակարգի առողջացմանն աջակցության՝ 192.5%, կորոնավիրուսի (COVID-19) տնտեսական հետևանքների չեզոքացման նպատակով տրամադրված վարկերի տոկոսադրույքների սուբսիդավորման՝ 146.4%, գյուղատնտեսական վարկերի տոկոսադրույքների սուբսիդավորման՝ 45.5%, տարրական ընդհանուր հանրակրթության սուբսիդավորման՝ 11.3%, գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման (կապված կորոնավիրուսի հետևանքով գյուղատնտեսական վարկերի պայմանների բարելավման հետ)՝ 231.8% և Համաշխարհային բանկի աջակցությամբ իրականացվող առևտրի և ենթակառուցվածքների զարգացման ծրագրի շրջանակներում տրամադրված սուբսիդիաների՝ 139.4% աճով:

Նախորդ տարվա նույն ժամանակահատվածի համեմատ 2021 թվականի հունվար-նոյեմբեր ամիսների ընթացքում պետական բյուջեից տրամադրված դրամաշնորհների աճը հիմնականում պայմանավորված է զինծառայողների կյանքին կամ առողջությանը պատճառված վնասների հատուցման ծախսերի (3 անգամ (15.8 մլրդ դրամ)) և համայնքներին համահարթեցման սկզբունքով տրամադրվող դոտացիաների գծով ծախսերի աճով:

1. **ՀՀ պետական բյուջեից տրամադրված դրամաշնորհները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների  փաստ** | **2021թ. տարե-կան**  **ճշտված պլան** | **2021թ. հունվար-նոյեմբեր ամիսների   փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի**  **նկատմամբ** |
| **Դրամաշնորհներ,** այդ թվում՝ | **154.2** | **199.7** | **170.5** | **85.4%** | **110.6%** |
| Միջազգային կազմակերպու-թյուններին | 3.2 | 3.7 | 2.7 | 73.7% | 84.4% |
| Պետական հատվածի այլ մակարդակներին (ընթացիկ), այդ թվում` | 143.8 | 183.6 | 160.0 | 87.1% | 111.3% |
| - Համայնքների բյուջեներին համահարթեցման սկզբունքով տրվող դոտացիաներ | 50.7 | 64.5 | 59.2 | 91.7% | 116.7% |
| - Այլ ընթացիկ դրամաշնորհներ | 82.2 | 111.8 | 96.1 | 86.0% | 117.0% |
| Պետական հատվածի այլ մակարդակներին (կապիտալ) | 7.2 | 12.3 | 7.9 | 63.6% | 109.7% |

2020 թվականի հունվար-նոյեմբեր ամիսների համեմատ նպաստների գծով ծախսերի աճը հիմնականում արձանագրվել է ռազմական դրությամբ պայմանավորված ծախսերի արդյունքում:

1. **ՀՀ պետական բյուջեից տրամադրված նպաստները և կենսաթոշակները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների  փաստ** | **2021թ. տարեկան**  **ճշտված պլան** | **2021թ. հունվար-նոյեմբեր ամիսների   փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի**  **նկատմամբ** |
| **Սոցիալական նպաստներ և կենսաթոշակներ,** այդ թվում` | **491.3** | **604.9** | **557.2** | **92.1%** | **113.4%** |
| Նպաստներ | 171.9 | 240.9 | 220.3 | 91.4% | 128.2% |
| Կենսաթոշակներ | 319.4 | 364.0 | 336.9 | 92.5% | 105.5% |

1. **ՀՀ պետական բյուջեի ընթացիկ ծախսերը (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների  փաստ** | **2021թ. տարեկան**  **ճշտված պլան** | **2021թ. հունվար-նոյեմբեր ամիսների   փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ հունվար-նոյեմբերի նկատմամբ** |
| **Ընթացիկ ծախսեր,**  այդ թվում՝ | **1,435.5** | **1,773.0** | **1,555.4** | **87.7%** | **108.3%** |
| Աշխատավարձ | 147.0 | 181.8 | 149.5 | 82.2% | 101.7% |
| Ծառայությունների և ապրանքների ձեռք բերում | 149.3 | 205.6 | 161.0 | 78.3% | 107.8% |
| Տոկոսավճարներ | 161.0 | 189.7 | 178.0 | 93.8% | 110.5% |
| Սուբսիդիաներ | 102.3 | 132.3 | 116.5 | 88.1% | 113.9% |
| Դրամաշնորհներ | 154.2 | 199.7 | 170.5 | 85.4% | 110.6% |
| Սոցիալական նպաստներ և կենսաթոշակներ | 491.3 | 604.9 | 557.2 | 92.1% | 113.4% |
| Այլ ծախսեր | 230.6 | 229.6 | 222.7 | 86.0% | 96.6% |
| **Կշիռն ընթացիկ ծախսերում,** այդ թվում՝ |  |  |  |  |  |
| Աշխատավարձ | 10.2% | 10.3% | 9.6% |  |  |
| Ծառայությունների և ապրանքների ձեռք բերում | 10.4% | 11.6% | 10.3% |  |  |
| Տոկոսավճարներ | 11.2% | 10.7% | 11.4% |  |  |
| Սուբսիդիաներ | 7.1% | 7.5% | 7.5% |  |  |
| Դրամաշնորհներ | 10.7% | 11.3% | 11.0% |  |  |
| Սոցիալական նպաստներ և կենսաթոշակներ | 34.2% | 34.1% | 35.8% |  |  |
| Այլ ծախսեր | 16.1% | 14.6% | 14.3% |  |  |

Նախորդ տարվա նույն ժամանակահատվածի համեմատ ոչ ֆինանսական ակտիվների հետ գործառնությունների ցուցանիշի նվազումը պայմանավորված է ոչ ֆինանսական ակտիվների գծով ծախսերի նվազմամբ: Վերջինս էլ հիմնականում պայմանավորված է ՀՀ պաշտպանության նախարարության շենքային պայմանների բարելավման ծախսերի նվազմամբ:

Ոչ ֆինանսական ակտիվների օտարումից հաշվետու ժամանակահատվածում ստացվել են 1.2 մլրդ դրամ մուտքեր՝ տարեկան ծրագրով նախատեսված 823.4 մլն դրամի և 2020 թվականի նույն ժամանակահատվածում ստացված 1.4 մլրդ դրամի դիմաց:

1. **ՀՀ պետական բյուջեի ոչ ֆինանսական ակտիվների հետ գործառնությունները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների  փաստ** | **2021թ. տարեկան**  **ճշտված պլան** | **2021թ. հունվար-նոյեմբեր ամիսների   փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ հունվար-նոյեմբերի նկատմամբ** |
| **Ոչ ֆինանսական ակտիվների հետ գործառնություններ,** այդ թվում՝ | **190.2** | **229.6** | **159.0** | **69.2%** | **83.6%** |
| Ոչ ֆինանսական ակտիվների գծով ծախսեր | 191.6 | 230.4 | 160.2 | 69.5% | 83.6% |
| Ոչ ֆինանսական ակտիվների օտարումից մուտքեր | (1.4) | (0.8) | (1.2) | 149.6% | 85.9% |

*ՀՀ պետական բյուջեի պակասուրդը*

2021 թվականի հունվար-նոյեմբեր ամիսների ընթացքում ՀՀ պետական բյուջեն կատարվել է 222.4 մլրդ դրամ պակասուրդով՝ կազմելով տարեկան ծրագրի 64.4%-ը և 8.4%‑ով (20.3 մլրդ դրամով) զիջելով նախորդ տարվա նույն ժամանակահատվածի ցուցանիշը: Տարեկան ծրագրված ցուցանիշի համեմատ պակասուրդի համեմատաբար ցածր մակարդակը հիմնականում պայմանավորված է եկամուտների համեմատ ծախսերի ցածր կատարողականով: Արդյունքում ֆինանսավորման ներքին աղբյուրներում գրանցվել է բյուջեի ազատ միջոցների՝ նախատեսվածից ավել աճ, որը ծրագրված 111.2 մլրդ դրամի փոխարեն կազմել է 185.5 մլրդ դրամ: Բացի այդ, համեմատաբար ցածր ցուցանիշ է արձանագրվել արտաքին աղբյուրներից ստացվող վարկերի գծով, որոնք կազմել են 78.4 մլրդ դրամ կամ տարեկան ծրագրի 62.2%-ը:

Հաշվետու ժամանակահատվածում ֆինանսավորման ներքին աղբյուրներից փոխառու միջոցների հաշվին պետական բյուջեն ֆինանսավորվել է շուրջ 221.4 մլրդ դրամով՝ կազմելով տարեկան ծրագրի 101.2%‑ը: Ներքին փոխառու միջոցների հաշվին պակասուրդի ֆինանսավորումն ապահովվել է գանձապետական պարտատոմսերի տեղաբաշխումից զուտ մուտքերի (221.5 մլրդ դրամ) հաշվին: 100.6 մլն դրամ տրամադրվել է մուրհակների մարմանը` տարեկան ծրագրով նախատեսված 112.3 մլն դրամի դիմաց։

1. **ՀՀ պետական բյուջեի պակասուրդի ֆինասավորման աղբյուրները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի նկատմամբ** |
| **Դեֆիցիտ (պակասուրդ)**, այդ թվում` | **242.7** | **345.4** | **222.4.0** | **64.4%** | **91.6%** |
| Ներքին աղբյուրներ, այդ թվում` | 274.0 | 87.1 | 15.8 | 18.2% | 5.8% |
| * Փոխառու միջոցներ | 285.2 | 218.7 | 221.4 | 101.2% | 77.6% |
| * Ֆինանսական զուտ ակտիվներ | -11.2 | -131.6 | -205.5 | 156.2% | 1836.9% |
| Արտաքին աղբյուրներ, այդ թվում` | -31.3 | 258.3 | 206.6 | 80.0% | -660.1% |
| * Փոխառու միջոցներ | 38.3 | 387.5 | 351.9 | 90.8% | 919.0% |
| * Ֆինանսական զուտ ակտիվներ | -69.6 | -129.3 | -145.3 | 112.4% | 208.8% |

2021 թվականի հունվար-նոյեմբեր ամիսներին ներքին աղբյուրներից ֆինանսական զուտ ակտիվների հաշվին բյուջեի պակասուրդի ֆինանսավորումը կազմել է ‑205.5 մլրդ դրամ` ծրագրված ‑131.6 մլրդ դրամի դիմաց: Մասնավորապես՝ 39.1 մլրդ դրամ վարկեր են տրամադրվել ՀՀ ռեզիդենտներին:

1. **ՀՀ պետական բյուջեից ՀՀ ռեզիդենտներին տրամադրված վարկեր և փոխատվություններ (մլրդ դրամ)**

|  |  |  |  |  |
| --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարողակա-նը տարեկան ճշտված պլանի նկատմամբ** |
| **Վարկերի և փոխատվությունների տրամադրում**, այդ թվում` | **48.0** | **42.0** | **39.1** | **93.1%** |
| Արտաքին աջակցությամբ իրականացվող վարկային ծրագրերի շրջանակներում | 8.6 | 9.0 | 6.1 | 67.6% |
| Այլ բյուջետային վարկեր, այդ թվում` | 39.4 | 33.0 | 33.0 | 100.0% |
| * «Հայկական ատոմային էլեկտրակայան» ՓԲԸ-ին | 18.7 | 27.2 | 27.2 | 100.0% |
| * Կորոնավիրուսի (COVID-19) տնտեսական հետևանքների չեզոքացման միջոցառումների շրջանակներում | 19.0 | 5.8 | 5.8 | 100.0% |
| * «Կորսան Կորվիամ Կոնստրուկսիոն» ԲԸ-ի կողմից չվճարված դրամական պահանջներ ունեցող ՀՀ կազմակերպություններին | 1.8 |  |  |  |

Արտաքին աջակցությամբ իրականացվող նպատակային վարկային ծրագրերի շրջանակներում ՀՀ ռեզիդենտներին 4.7 մլրդ դրամի ենթավարկեր են տրամադրվել Էլեկտրաէներգետիկ համակարգի զարգացման ծրագրի շրջանակներում, 762.2 մլն դրամ՝ Գյուղատնտեսության զարգացման միջազգային հիմնադրամի աջակցությամբ իրականացվող Ենթակառուցվածքների և գյուղական ֆինանսավորման աջակցության վարկային ծրագրի շրջանակներում, 469.9 մլն դրամ՝ ՎԶԵԲ աջակցությամբ իրականացվող Կոտայքի և Գեղարքունիքի մարզերի կոշտ թափոնների կառավարման վարկային ծրագրի շրջանակներում և 111.9 մլն դրամ՝ Քաղաքային զարգացման ծրագրի շրջանակներում: Նախկինում պետական բյուջեից ռեզիդենտներին տրամադրված վարկերից վերադարձվել է շուրջ 28.8 մլրդ դրամ՝ 89.5%-ով ապահովելով տարեկան ծրագրված ցուցանիշը:

Հաշվետու ժամանակահատվածում 2 մլրդ դրամ են կազմել «Բարձրավոլտ էլեկտրական ցանցեր» ՓԲԸ-ի բաժնետոմսերի իրացումից մուտքերը, որոնք ամբողջությամբ ապահովել են տարեկան ծրագրված ցուցանիշը:

2021 թվականի ինն ամիսներին 5 մլրդ դրամ է տրամադրվել ՀՀ էկոնոմիկայի նախարարությանը՝ «Ձեռնարկատեր+Պետություն հակաճգնաժամային ներդրումներ» ոչ հրապարակային մասնագիտացված պայմանագրային ներդրումային ֆոնդի բաժնետոմսերի և կապիտալում այլ մասնակցության ձեռքբերման նպատակով: Եվս 2 մլրդ դրամ տրամադրվել է ՀՀ տարածքային կառավարման և ենթակառուցվածքների նախարարությանը՝ «ՀՀ ատոմային էլեկտրակայան» ՓԲԸ-ի բաժնետոմսերի և կապիտալում այլ մասնակցության ձեռքբերման նպատակով: Բաժնետոմսերի նշված ձեռքբերումները նույնպես կատարվել են տարեկան ծրագրով նախատեսված ցուցանիշներին համապատասխան: 4.7 մլրդ դրամ՝ տարեկան ծրագրով նախատեսված 5.6 մլրդ դրամի դիմաց, տրամադրվել է ՀՀ վարչապետի աշխատակազմին՝ «Հայաստանի պետական հետաքրքրությունների ֆոնդ» ՓԲԸ-ի բաժնետոմսերի և կապիտալում այլ մասնակցության ձեռքբերման նպատակով:

Հաշվետու ժամանակահատվածում ֆինանսավորման ներքին աղբյուրներում բյուջեի ազատ միջոցների աճը կազմել է 185.5 մլրդ դրամ՝ տարեկան ծրագրված 111.2 մլրդ դրամի դիմաց:

2021 թվականի հունվար-նոյեմբեր ամիսներին ՀՀ պետական բյուջեի պակասուրդի արտաքին ֆինանսավորումը կազմել է 206.6 մլրդ դրամ՝ ապահովելով տարեկան ծրագրի 80.0%‑ը: Արտաքին աղբյուրներում շուրջ 351.9 մլրդ դրամ են կազմել փոխառու զուտ միջոցները՝ տարեկան ծրագրով նախատեսված 387.5 մլրդ դրամի դիմաց: Մասնավորապես՝ եվրապարտատոմսերի թողարկումից հաշվետու ժամանակահատվածում պետական բյուջե է մուտքագրվել 378.7 մլրդ դրամ, որից 136.8 մլրդ դրամն ուղղվել է կայունացման դեպոզիտային հաշվի համալրմանը:

Արտաքին վարկատուների աջակցությամբ իրականացվող նպատակային վարկային ծրագրերի շրջանակներում ստացվել են շուրջ 78.4 մլրդ դրամ վարկային միջոցներ՝ կազմելով տարեկան ծրագրված ցուցանիշի 62.2%-ը:

1. **Արտաքին աղբյուրներից նպատակային վարկերի ստացում (մլրդ դրամ)**

|  |  |  |  |
| --- | --- | --- | --- |
|  | **2021թ. տարեկան ճշտված պլան** | **2021թ. հունվար-նոյեմբեր ամիսների փաստ** | **Կատարողա-կանը տարեկան ճշտված պլանի նկատմամբ** |
| **Նպատակային վարկերի ստացում**,  այդ թվում` | **80.8** | **78.4** | **97.0%** |
| **Միջազգային կազմակերպություններից** | **73.6** | **50.4** | **68.4%** |
| Համաշխարհային բանկ | 32.6 | 21.3 | 65.4% |
| Վերակառուցման և զարգացման եվրոպական բանկ | 4.0 | 2.0 | 50.5% |
| Եվրոպական ներդրումային բանկ | 9.0 | 2.8 | 31.5% |
| Ասիական զարգացման բանկ | 21.9 | 20.4 | 93.1% |
| Եվրասիական զարգացման բանկ | 5.0 | 3.6 | 72.3% |
| Այլ վարկատուներ | 1.1 | 0.2 | 14.5% |
| **Օտարերկրյա պետություններից** | **7.1** | **28.0** | **392.9%** |
| Գերմանիա (Վերականգնման վարկերի բանկ) | 3.5 | 7.8 | 224.8% |
| Ֆրանսիա | 3.7 | 3.9 | 105.0% |
| Ռուսաստանի Դաշնություն |  | 16.4 |  |

105.2 մլրդ դրամ ուղղվել է արտաքին վարկերի մարմանը՝ կազմելով տարեկան ծրագրի 89.8%-ը: Նշված գումարից 73.6 մլրդ դրամն ուղղվել է միջազգային կազմակերպությունների, 30.4 մլրդ դրամը` օտարերկրյա պետությունների և 1.2 մլրդ դրամը` օտարերկրյա առևտրային բանկերի նկատմամբ պարտավորությունների մարմանը:

Արտաքին ֆինանսական զուտ ակտիվների հաշվին պետական բյուջեի ֆինանսավորումը հաշվետու ժամանակահատվածում կազմել է ‑145.3 մլրդ դրամ` 112.4%-ով ապահովելով տարեկան ծրագրով նախատեսված ցուցանիշը: Ծրագրի գերազանցումը պայմանավորված է արտաքին աղբյուրներից ստացված վարկային և դրամաշնորհային միջոցների մնացորդի աճով: Այն ավելացել է ավելի քան 28.1 մլրդ դրամով՝ նախատեսված 56.9 մլն դրամ օգտագործման փոխարեն:

1. **ՀՀ պետական բյուջեի պակասուրդի արտաքին ֆինանսական զուտ ակտիվները (մլրդ դրամ)**

|  |  |  |  |  |  |
| --- | --- | --- | --- | --- | --- |
|  | **2020թ. հունվար-նոյեմբեր ամիսների փաստ** | **2021թ. տարեկան ճշտված պլան** | **2021թ. հունվար-նոյտեմ-բեր ամիսների փաստ** | **Կատարո-ղականը տարեկան ճշտված պլանի նկատմամբ** | **2021թ. հունվար-նոյեմբերը 2020թ. հունվար-նոյեմբերի նկատմամբ** |
| **Ֆինանսական զուտ ակտիվներ,** այդ թվում` | **-69.6** | **-129.3** | **-145.3** | **112.4%** | **208.8%** |
| Վարկերի և փոխատվությունների տրամադրում (Արցախի Հանրապետությանը) | -72.1 | -128.8 | -116.4 | 90.4% | 161.3% |
| Տրամադրված վարկերի և փոխատվությունների վերադարձից մուտքեր (Վրաստանից) | 0.56 | 0.88 | 0.64 | 72.4% | 114.2% |
| Բաժնետոմսերի և կապիտալում այլ մասնակցության ձեռքբերում (ԱԶԲ և ՎԶՄԲ) | -0.7 | -1.4 | -1.4 | 99.7% | 197.5% |
| Այլ | 2.7 | 0.1 | -28.1 | -49461.9% | -1037.0% |